215 Magister

Magister dicitur Christus, Matt. 23[:10]: *Vocemini magistri*, *unus est* enim *magister vester*. Vnde Hieronimus, *Epistola* 72, nulla ars sine magistro discitur. Muta animalia ductores suos sequuntur. In apibus princeps vnus est, grues vnam sequuntur ordine litterato. In naui vnus est gubernator, in domo vnus dominus. Ideo dixit, *Christus magister vester vnus est* ut per hoc innotescat quod discipuli sui vnam doctrinam debent. Vnde Chrisostomus *Super Mattheum* homilia 20, doctrina eorum qui non sunt vncti suspecta est. Vita presens magister ordinatur ad discendum quasi ad docendum, Heb. 5[:12]: *Cum deberetis esse magistri, rursum indigetis ut doceamini*. Sed in paradiso homo fuit doctus quod non indiguit magistro, sed per peccatum hunc magistratum amisit et indiget doceri. Ideo oportet quod hic sumus discipuli. Vnde Jac. 3[:1]: *Nolite plures fieri magistri.*

Boethius, *De disciplina scholarium*,miserum est eum fore magistrum qui numquam se nouit disciplinum quod deplangit sal, Prou. 5[:12-13]: *Cur detestatus sum disciplinam*, et sequitur *et magistris non inclinavi aurem meam?* Nota et ibi, narratur de Lucrecio qui momordit nasum patris. Et libro 3, c. 1, notantur condiciones qui requiruntur in magistro, sed inter omnia solus Christus vere potest dici magister, secundum illud Joan. [13:13]: *Vos vocatis me Magister et Domine, et bene dicitis, sum etenim*.

Presertim, quia docuit nos remedia sanitatis velud bonus medicus, Matt. 9[:11]: *Quare cum publicanis et peccatoribus manducat magister vester*, etc. vsque penitentia.

Secundo, docuit nos sanctitatis sicut pictor protrahit ymaginem coram discipulo, Joan. 13[:14] *Si ego lavi pedes vestros, Dominus et Magister, et vos debetis alter*.

Tercio, documenta veritatis, Matt. 19[:16-17]: *Magister bone*, in veritate dixisti quod, *Unus est Deus*.

¶ Item, Mark 13[:1]: *Magister*, respice *quales lapides, et quales structuræ*, etc. Ergo docuit veritatem de pertinentibus ad Deum et ad mundum.

Quarto, docuit iudicia equitatis sicut princeps docet filium iura regni, Matt. 22[:16-17]: *Magister, scimus quia verax es*, etc., vsque *licet censum dare*.

Quinto, docuit consilia perfectionis sicut bonus ductor ostendit viatori securiorem viam, amicus amico sanius sanius consilium, Matt. 19[:16, 21]: *Magister bone, quid boni faciam ut vitam æternam habeam*, etc. vsque *vade*, et *vende.*

Quinto, opera pietatis, Joan. 3[:2]: *Scimus quia a Deo venisti magister.*